CELEX: 62021CN0061
Language: lv
Date: 2021-02-02 00:00:00
Title: Lieta C-61/21: Lūgums sniegt prejudiciālu nolēmumu, ko 2021. gada 2. februārī iesniedza Cour administrative d'appel de Versailles (Francija) – JP/Ministre de la Transition écologique, Premier ministre

12.4.2021   
            
            
               LV
            
            
               Eiropas Savienības Oficiālais Vēstnesis
            
            
               C 128/25
            
         
      Lūgums sniegt prejudiciālu nolēmumu, ko 2021. gada 2. februārī iesniedza Cour administrative d'appel de Versailles (Francija) – JP/Ministre de la Transition écologique, Premier ministre
      
      (Lieta C-61/21)
      (2021/C 128/31)
      Tiesvedības valoda – franču
      
         Iesniedzējtiesa
      
      
         Cour administrative d'appel de Versailles
      
      
         Pamatlietas puses
      
      
         Prasītājs: JP
      
         Atbildētāji: Ministre de la Transition écologique, Premier ministre
      
      
         Prejudiciālie jautājumi
      
      
                  1)
               
               
                  Vai piemērojamās Eiropas Savienības tiesību normas, kas izriet no [Eiropas Parlamenta un Padomes[Direktīvas 2008/50/EK (2008. gada 21. maijs) par gaisa kvalitāti un tīrāku gaisu Eiropai (1) 13. panta 1. punkta un 23. panta 1. punkta, ir jāinterpretē tādējādi, ka ar tām, ja Eiropas Savienības dalībvalsts pietiekami būtiski neizpilda no tām izrietošos pienākumus, privātpersonas iegūst tiesības saņemt no attiecīgās dalībvalsts atlīdzinājumu par kaitējumu, kas ietekmē viņu veselību un attiecībā uz kuru ir noteikta tieša un neapšaubāma cēloņsakarība ar gaisa kvalitātes pasliktināšanos?
               
            
                  2)
               
               
                  Pieņemot, ka iepriekš minētās tiesību normas tiešām var radīt šādu tiesību uz atlīdzinājumu par kaitējumu veselībai iegūšanu, kādiem nosacījumiem šo tiesību iegūšana ir pakārtota, it īpaši attiecībā uz datumu, kurā ir jāvērtē attiecīgās dalībvalsts pienākumu neizpildes esamība?
               
            
         (1)  OV 2008, L 152, 1. lpp.